ཨཾ༔ གནོད་སྦྱིན་ཆེན་པོ་ཡང་ལེ་བེར་གྱི་བསང་མཆོད་འདོད་དགུ་ལྷུན་གྲུབ་ཅེས་བྱ་བ་བཞུགས་སོ༔
ཙི་དམར་ གཅིག་ བསང་མཆོད།

གཏེར་ འཇིགས་མེད་དབང་པོའི་གསུང་། གསར།
བསང་རྫ་ས་ལ་སོགས་འདུ་བཤམས་ལ༔ སྐྱེམས་ཕུད་རོལ་མོའི་སྒྲ་དང་བཅས། ཧྲཱིཿ རིག་སྟོང་སྐྱེ་མེད་ཆོས་སྐུའི་དབྱིངས་ཉིད་ལས༔ མི་ཤིགས་བརྗོད་
བྲལ་དབང་ཆེན་ཧྱར་གྲྀ༔ སྟོབས་ལྡན་ལས་ཀྱི་དཔའ་བོ་གནོད་སྦྱིན་ཆེ༔ མཐུ་སྟོབས་དྲེགས་པའི་བདག་པོ་ཙིའུ་དམར༔ རོལ་པ་སྐྱ་
བདུན་འབར་བ་དབང་གི་ལྷ༔ འཇིགས་རུང་མི་བཟད་གཏུམ་དྲག་ཁྲོས་པའི་སྐུ༔ མ་རུངས་བདུད་དགྲའི་གཤེད་པོ་དྲག་རྩལ་ཅན༔ མ་
ཐོགས་གནས་འདིར་བསང་གི་མགྲོན་ལ་གཤེགས༔ ཧཱུྃ་ཧྲཱིཿ འཁོར་འདས་དབང་སྒྱུར་པདྨ་དབང་གི་ལྷ༔ ཕྲིན་ལས་རྣམ་རོལ་བཀའ་ཡི་
344

ཙི་དམར་
གཉིས་ བསང་མཆོད།
བྱ་ར་བ༔ སྣང་སྟོང་སྒྱུ་མ་ལྟ་བུའི་ཚུལ་རོལ་དུ༔ རླུང་སེམས་དག་པའི་ཡེ་ཤེས་རྩལ་ཤར་བ༔ བཙན་བྲག་དམར་
པོ་འཇིགས་རུང་སྲིན་པོའི་གྲོང་༔ བཙན་བྱ་ཁྱཻ་དམར་གཅན་གཟན་ལྕེ་སྤྱང་ངུ༔ ཤན་པ་ཕོ་མོ་སྨན་མོ་འབུམ་ཚོགས་འདུ༔ ཤུགས་པའི་
གླུ་ལེན་རྒྱབ་སོད་འབྲུག་སྟོང་ལྡིར༔ འཇིགས་པ་མི་བཟད་ཁྲག་མཚོ་ཁོལ་བའི་དབུས༔ བཙན་མཁར་དམར་པོ་ཟུར་གསུམ་རྩེ་དགུ་པ༔
བྱུ་རུའི་བ་གམ་གསེར་གཡུའི་རྒྱ་ཕིབས་མཛེས༔ སྟག་གཟིག་ཞིང་ཆེན་རྒྱལ་མཚན་ཙིཏྟའི་ཏོག༔ ཕན་གདུགས་རྒྱལ་མཚན་སྲིད་པའི་
345

འཇིགས་མེད་དབང་པོའི་གསུང་། གསར།
* དཔལ་འབྱོར་མཛེསཿ༔ བཀོད་པ་རབ་འཇིགས་སྲིན་པོའི་ཕྱི་ཤ་འདར༔ བཙན་ཡུལ་ཟངས་ཐང་དམར་པོའི་དབུས་སུ་ཏྲི༔ དེ་ཉིད་ཡོངས་གྱུར་ཆེ་བཙན་དྲེགས་པའི་
རྗེ༔ གནོད་སྦྱིན་ཀུན་ཀྱི་ཡང་བདག་ཙིའུ་དམར༔ བཙན་རྟ་གྲོ་ནག་རླུང་གི་ཤུགས་ཅན་ལ༔ མི་མགོའི་སྒ་དང་ཞིང་ལྤགས་རྟ་སྟན་བཀླུབསརྒྱུ་མའི་གོང་སྨེད་མིག་
འབྲུས་ཙིཏྟཱས་བརྒྱན༔ སྦྲུལ་རིགས་ལྔ་ཡི་འཁྱུག་དཀྲིས་གསེར་གྱི་སྲབ༔ དར་སྣའི་སྲབ་སྐྱོག་སྦྲུལ་ནག་སྲབ་མདའ་ཅན༔ རིན་ཆེན་སྣ་ཚོགས་དྲིལ་གཡེར་དྲྭ་ཕྱེད་
མཛེས༔ ཞིང་སྟག་པགས་པ་རློན་པའི་སྒ་ཁེབ་སྟེང་༔ གནོད་སྦྱིན་ཆེན་པོ་ཁྲོ་ཚུལ་འཇིགས་རུང་སྐུ༔ བེར་དམར་སློག་པ་གསེར་ཁྲབ་ཟངས་རྨོག་གསོལ༔ སག་ལྷམ་
འཇའ་རིས་དཔའ་ཆས་འཁོར་གསུམ་བསྐོར༔ ཕྱག་གཡས་མདུང་དར་དམར་པོ་མཁའ་ལ་སྒྲེང་༔ ཕྱག་གཡོན་བཙན་ཞགས་གྲུ་བསྐོན་སྲབ་སྐྱོག་འཛིན༔ བསྟན་
སྲུང་དགྲ་ལྷའི་རྒྱལ་པོ་གཤེགས་སུ་གསོལ༔ གཡས་སུ་སྐུ་ལྷ་ཞལ་གྱི་ལྷ་བཙན་དཀར༔ དཔའ་ཆས་རབ་བརྗིད་ཕྱག་གཉིས་མདའ་གཞུ་འགེངས༔ སྨུག་པོ་ཤ་
346

عنا
347
000
གདོང་སྒ་སྲབ་ཅན་ལ་ཆིབས༔ རུས་ཁམས་ལས་སྐྱེས་སྲོག་བདག་སྤྱན་འདྲེན་ནོ༔ གཡོན་དུ་གྲོ་ཤོད་བོད་ཀྱི་སྒང་དམག་དམར༔ དཔའ་ཆས་
རབ་བརྗིད་ལྕགས་མདུང་སྦྲུལ་ཞགས་འཛིན༔ སེར་པོ་སྟག་ལག་སྒ་སྲབ་ཅན་ལ་ཆིབས༔ དབུགས་ཁམས་ལས་སྐྱེས་སྲོག་བདག་སྤྱན་འདྲེན་ནོ༔ མདུན་གཡོན་རྡོ་
རིང་གྲིབ་བཙན་སྐུ་མདོག་དམར༔ དཔའ་ཆས་རབ་བརྗིད་བསེ་མདུང་རྒྱུ་ཞགས་འཛིན༔ རྐྱང་དམར་སྦོ་དཀར་སྒ་སྲབ་ཅན་ལ་ཆིབས༔ ཤ་ཁམས་ལས་སྐྱེས་སྲོག་
བདཱག་སྤྱན་འདྲེན་ནོ༔ རྒྱབ་གཡས་ཀང་ཀ་ཐོད་ནག་བདུད་བཙན་ལྗང་༔ དཔའ་ཆས་རབ་བརྗིད་རུ་མཚོན་འབྲེང་ཞགས་འཛིན༔ རག་པ་གཞུང་ནག་སྒྲ་སྲབ་ཅན་
ལ་ཆིབས༔ མ་ངེས་ལས་སྐྱེས་སྲོག་བདག་སྤྱན་འདྲེན་ནོ༔ རྒྱབ་གཡོན་རྩལ་ཐོག་རྒྱུག་གི་གྲི་བཙན་དམར༔ དཔའ་ཆས་རབ་བརྗིད་བཙན་མདུང་ཟངས་གྲི་ཕྱར༔ མེ་
འོད་རླུང་གཤོག་སྒ་སྲབ་ཅན་ལ་ཆིབས༔ ཁྲག་ཁམས་ལས་སྐྱེས་སྲོག་བདག་སྤྱན་འདྲེན་ནོ༔ ཀུན་ཀྱང་འཇིགས་པའི་རྔམ་སྟབས་བེར་ཁྲབ་གསོལ༔ ལེ་བརྒན་དར་
ཙི་དམར་
གསུམ་ བསང་མཆོད།

གཏེར་ འཇིགས་མེད་དབང་པོའི་གསུང་། གསར།
*གྱི་ལ་ཐོད་བརྗིད་ལ་རྔམ༔ བཙན་བྱ་བཙན་ཁྱི་བཙན་དམག་ཕོ་ཉར་འགྱེད༔ བསྐལ་པའི་མེ་རླུང་འཚུབས་མའི་ཀློང་དུ་བཞུགས༔ གཡས་ཀྱི་རུ་འདྲེན་དཔའ་བོ་སྟག་
ཆས་སྟོང་༔ གཡོན་གྱི་རུ་འདྲེན་བཙུན་པ་རབ་བྱུང་སྟོང་༔ མདུན་གྱི་རུ་འདྲེན་སྔགས་པ་ཕུར་ཐོགས་སྟོང་༔ རྒྱབ་ཀྱིི་རུ་འདྲེན་འདྲེ་མོ་སྲོག་ལེན་སྟོང་༔ སྐུ་ཡི་སྐྱོ་
བསངས་སྨན་མོ་མཛེས་མ་སྟོང་༔ ཕྱི་ཡི་བློན་པོ་པཽན་བུ་བྷ་ཊ་སྟོང་༔ ནང་གི་བློན་པོ་འབག་སེང་གར་མཁན་སྟོང་༔ འཇིག་རྟེན་སྲོག་བདག་ཤན་པ་གྲི་ཐོགས་སྟོང་༔
སྟོང་གསུམ་དབུགས་འཕྲོག་ཁྲམ་ཐོགས་ཕྲ་མེན་སྟོང་༔ སྣང་སྲིད་དྲེགས་པའི་སྡེ་ཚོགས་ལས་བྱེད་འབུམ༔ དྲེགས་པ་སྡེ་བརྒྱད་བཙན་འཁོར་བྱེ་བ་འབུམ༔ མ་ལུས་
འཁོར་བཅས་བསང་གི་མགྲོན་ལ་གཤེགས༔ སྔོན་གྱི་ཐ་ཚིག་གཉེན་པོས་ད་ཚུར་བྱོན༔ ཤུ་ལ་ཏྲི་བཛྲ་ས་མ་ཡ་ཛ་ཛ༔ དགྱེས་བཞིན་རང་རང་གདན་ལ་ཏྲིཥྛ་ལྷན༔ རཾ་
ཡཾ་ཁཾ༔ ཨོཾ་ཨཱཿཧཱུྃ༔ ཁྱད་པར་རྨད་བྱུང་མཆོད་པའི་དམ་རྫས་ནི༔ ཕྱི་རུ་འབྱུང་ལྔས་རབ་བསྐྱེད་ཤིང་སྣའི་ཐབ༔ ནང་དུ་བདེ་སྟོང་གཏུམ་མོའི་ཨ་ཐུང་མེ༔ གསང་བ་
348

ཙི་དམར་
བཞི་ བསང་མཆོད།
៥៖
འབྱུང་ལྔ་རྣམ་དག་གོས་དཀར་ཀློང་༔ སྤོས་སྣ་ཤིང་སྣ་སྨན་སྣ་འབྲུ་སྣའི་རིགས༔ དར་གོས་གཅན་གཟན་རས་མ་སྤོས་དཀར་སོགས༔ ཕྱེ་
མར་ཟས་སྣ་བསྲེགས་པའིི་དུད་སྤྲིན་ལ༔ བསྲེག་གཏོར་བཀྲུས་ཤིང་འབྲུ་གསུམ་སྦྱང་སྤེལ་བསྒྱུར༔ དུད་སྤྲིན་འདོད་ཡོན་ཟག་མེད་མཐུན་པའི་རྫས༔ དཔག་མེད་
རབ་འབྱམས་རྒྱ་མཚོའི་མཆོད་པ་ཉིད༔ རང་བཞིན་ནམ་མཁའི་མཛོད་དུ་སྤེལ་བ་ནིི༔ རྣམ་པར་མཆོད་རྫས་སྐྱེམས་ཕུད་ཛ་གད་ཕུད༔ བཏུང་བ་མཚོ་སྐྱིལ་བཟའ་བ་
རི་ལྟར་སྤུངས༔ སྤྱན་གཟིགས་དཀོར་ཆ་དར་ཟབ་རིན་ཆེན་ཚོགས༔ རི་དྭགས་གཡུང་དྭགས་གཅན་གཟན་འདབ་ཆགས་བྱ༔ ཁྱད་པར་བཙན་རྗེ་རོལ་པ་སྐྱ་བདུན་
ལ༔ ཡུལ་སྣང་ཁྱད་འཕགས་བཙན་མཁར་བཀོད་ཁྱབ་མཛེས༔ སྐུ་གསུང་ཐུགས་རྟེན་རྟེན་རྫས་བསྐང་རྫས་སོགས༔ ལྷ་མིའི་དཔལ་ཡོན་མཁོ་དགུར་བསྒྱུར་ཏེ་
འབུལ༔ དགྱེས་པར་བཞེས་ལ་མཐུན་པའི་རྫས་སུ་རོལ༔ ངོ་བོ་ཟག་མེད་ཡེ་ཤེས་བདུད་རྩིའི་སྤྲིན༔ ཕུལ་བས་མཐོང་ཐོས་སྒོམ་དང་འབྱོང་བ་ཡིས༔ རེེག་པའི་མོད་
उं
349

གཏེར་ འཇིགས་མེད་དབང་པོའི་གསུང་། གསར།
༣ པ་དབང་པོའི་ཤེས་པ་ཀུན༔ བདེ་སྟོང་ཟག་མེད་དགའ་བཞིའི་དཔལ་སྟེར་ཏེ༔ གདོད་མའི་སྟོང་གསལ་ཡེ་ཤེས་མངོན་དུ་གྱུར༔ དེ་སྒྲིབ་ལས་ཉོན་བག་ཆགས་ཉོན་
ཤེས་གྲིབ༔ མི་གཙང་མཁོན་གྲིབ་མ་ལུས་གཞི་རུ་དག༔ དྲེགས་པའི་གསང་གསུམ་ཡོན་ཏན་ཕྲིན་ལས་ཀུན༔ ནུས་སྟོབས་རབ་རྒྱས་བསྐལ་པའི་མེ་འབར་བཞིན༔
ཉ་རྒྱས་ཟླ་བའི་བཞིན་རས་རབ་ངོམས་ཏེ༔ ལྷ་མཆོག་ཁྱོད་བསྟེན་སྒྲུབ་ལ་བརྩོན་པ་ལ༔ རྣམ་བཞིའི་ཕྲིན་ལས་མ་ལུས་མྱུར་དུ་སྩོལ༔ ཁྱད་པར་བསྟན་སྲུང་ཆེན་པོ་
ཁྱེད་རྣམས་ལ༔ མཆོད་ཅིང་བསྟོད་ནས་ཕྲིན་ལས་བཅོལ་བ་ནི༔ སྤྱིར་ན་སངས་རྒྱས་བསྟན་པའི་ཆོས་སྡེ་སྐྱོངས༔ དགེ་འདུན་སྡེ་ཚོགས་ཐུགས་མཐུན་ཁྲིམས་གཙང་
ཞིང་༔ བཤད་སྒྲུབ་བསྟན་པའི་རྒྱལ་མཚན་སྲིད་ན་སྒྲེངས༔ དེ་འཛིན་སྐྱེས་བུ་དམ་པའི་སྐུ་ཚེ་བརྟན༔ མཛད་པ་ཕྲིན་ལས་ནམ་མཁའི་མཐར་ཁྱབ་པས༔ རྩེ་གཅིག་
གཞི་རབ་ཟིན་པཻའི་བསམ་གཏན་ལ༔ ལྷག་མཐོང་ཤེེས་རབ་ཡེ་ཤེས་མངོན་གྱུར་པའི༔ རིི་སུལ་དབེན་པར་སྒྲུབ་བརྩོན་དམ་ལྡན་སྐྱོངས༔ བསྟན་པའི་སྦྱིན་བདག་
350

ཙི་དམར་
ལྔ་བྱོན། བསང་མཆོད།
៥៖
ཆོས་ལྡན་འབྱོར་དགུ་ལྡན༔ བདེ་སྐྱིད་དཔལ་འབྱོར་དབྱར་གྱི་མཚོ་བཞིན་རྒྱས༔ གོང་ནས་གོང་འཕེལ་དགེ་ལེགས་མཆོག་སྩོལ་ཤོག༔
བསྟན་དང་བསྟན་ལ་འཚེ་བའི་དགྲ་སྡེའི་ཚོགས༔ འཇིགས་བྱེད་དྲེགས་པའི་བདག་པོའི་རྔམ་སྟབས་ཀྱིས༔ མ་རུངས་བདུད་དགྲའི་སྙིང་ཁྲག་རབ་ཕྱུང་ནས༔ ལོག་
རྟོག་རྒྱུད་ལ་སྒོལ་བའི་དགྲ་བོ་སྒྲོལ༔ རབ་ཆགས་དབང་གི་མདངས་འཛིན་རྒྱས་པའི་ཉམས༔ སྲིད་གསུམ་ཡོངས་ལ་དབང་བསྒྱུར་ནོར་གྱི་བདག༔ ཁྱེད་ནི་འདོད་
དགུའི་དབང་ཕྱུག་ཡིད་བཞིན་གཏེར༔ འབད་མེད་ལྷ་མཆོག་ཁྱེད་བསྟེན་མཆོག་ཐུན་སྩོལ༔ བྱེ་བྲག་སྒྲུབ་པའི་རྣལ་འབྱོར་བདག་ཅག་གི༔ སྡེ་དགོན་ཆོས་ལྡན་
འབྱོར་པས་ཡོངས་འཚོ་ནས༔ མི་འདོད་ལོག་སྦྱོར་ངན་པ་རབ་ཞི་སྟེ༔ གང་བསམ་འབད་མེད་ཡོངས་འགྲུབ་དགེ་ལེགས་ཤོག༔ ཅེས་པའང་རིན་པོ་ཆེས་བསྐུལ་ངོར་ཧཱུྃ་ཆེན་ པའི་རིག་རྩལ་
ལས་སོ། །
1
351
D

352
གཏེར་ འཇིགས་མེད་དབང་པོའི་གསུང་། གསར།

བསྲུང་
གཅིག་བྱོན།